Ing Indhonésia, kagunan lenga atsiri akèh banget lan bisa digunakakè kanthi manéka jinis cara.[5] Tuladhané dikonsumsi langsung arupa panganan utawa ombé-ombénan kayata jamu sing ngandhut lenga atsiri, bahan penyedhep panganan, nambahi rasa ing ès krim, permèn, lan odol.[5] Déné kanggo kagunan ing njaba awak kayata kanggo mijet, lulur, balsem, sabun, sampo, obat tatu, lan minyak wangi.[5] Kanggo napas bisa kanggo inhalasi utawa aromaterapi kayata pewangi ruwangan, pewangi tisu, nglegakaké napas, nuwuhaké rasa seger, uga kanggo wewangian liyané.[5]